AZ ELŐZŐ RÉSZEKBEN
- Még megöleti magát. - Már most úgy érzem magam.
Azzal nyomaszt, hogy a különleges erőket küldik
Lenkov meggyilkolására.
Nicolt védi. Azonnal átadom a rendőrségnek.
Nem! Ha csak fikarcnyi esély is van rá, hogy megölik önt...
- Nem, álljon le! - Vizsgálatot kérek a vezérkari főnöktől.
- Még ma. - Majd holnap.
Ma itt tartom egy biztos helyen. Hátha beszél még.
Lenkovot brit kormánytagok bérelték fel. Grove volt az egyik.
Nem mondta, de Trowbridge lesz a másik.
Grove berezelt, ezért a társai megölték Ronnie-val együtt, és majdnem önt is.
Ez úgy jött össze, hogy felhívtam Roylint.
Elképzelhető, hogy a nagykövettel kettesben maradjunk?
Le akarja harapni a fejemet, meg a beosztottaimét.
Mindez nem Vayle-ék idején történt.
Ronnie akkor még élne.
A DIPLOMATA
Kettő, kettő, három.
Jó reggelt!
Három héttel ezelőtt pusztító csapást mértek
az HMS Courageousre.
Negyvenegy brit élet veszett oda. Majd a főváros szívében történt támadás.
Fáradságos munkával a biztonsági és hírszerző ügynökségek,
valamint a rendőrség azonosították a támadás mögött álló felelőst.
Roman Lenkov.
Orosz zsoldosvezér.
A Kreml árnyéka.
Utasításomra tegnap este a brit különleges erők mindent megtettek,
hogy Lenkovot őrizetbe vegyék, és országunkban bíróság elé állítsák.
A letartóztatás tűzharccá fajult.
Azért állok itt, hogy elmondjam hazánk és a világ népének,
hogy Roman Lenkovot megölték.
Meglepő bejelentés a Downing Street 10.-től.
A miniszterelnök az ország ellen a közelmúltban elkövetett
belföldi és tengeri támadásokat nem Iránnak,
hanem egy orosz zsoldosvezérnek, Roman Lenkovnak tulajdonítja. Miközben...
Roylin.
Igen.
Micsoda?
- Nem számít. - Hát én úgy érzem, számít.
Tudtuk, hogy ez lesz.
- Nézze... - Tudtuk.
Hogy megtörténhet.
- Hát... - Ez más.
Tudtuk, hogy véletlenül nem éli túl.
- Ez merénylet volt? - Asszonyom, jobb lenne ezt...
Az ő joga, és az ön felelőssége, hogy tájékoztassanak.
Tudtuk, és Dennison is ki akarta vizsgáltatni.
Azt mondtuk, várjon.
Roylin kérésére mondtuk neki, hogy várjon vele.
Kihasznált minket.
- Mint két kesztyűbábot. - Mint egy idegen hatalom ügynökeit.
- Komolyan? - Adják át a rendőrségnek!
- Oké. - Nálunk van még?
- Ez a CIA ügye. Önnek nem... - Adják át a zsaruknak!
- Igaza van. - Tisztelettel, de nem.
A kurva miniszterelnök kivégeztette a tanút. Adja át nekik!
Kérem, halkítsák le!
Trowbridge tömeggyilkos, és maffia módra rendel el merényleteket.
Igen. Ezért szeretnék némi időt tölteni a tanácsadójával vagy bűntársával,
bárki is legyen.
Nem adom át egy rendvédelmi apparátusnak,
ami segédkezhetett a bűntettben.
- Mi segédkeztünk benne. - Vettem.
Roylin tudott a britek bűnrészességéről a saját hajójuk elleni támadásban
és a robbantásban, amiben meghalt egy külügyesünk.
Kötelességünk jelenteni őt a hatóságoknak.
Nem.
Ön diplomáciai védettséget élvez. És mi is.
Nem a jogszerűségről beszélek. Az országnak joga van tudni.
Szólok a CIA igazgatójának. Ha tovább kell adnunk az infót,
akkor azt mondja majd.
De úgy sejtem, azt akarja majd, hogy többet tudjunk meg,
mielőtt többet mondunk.
- Muszáj így bömböltetni? - Jaj, bocs. Emberek, ez túl hangos!
Kösz.
Dennison beszélni akar önnel.
Baszki!
- Haza fog küldeni. - Nem.
- Leállítottam. - Együtt tettük.
Engem fog hazaküldeni.
Köszönöm mindkettőjüknek.
Kell még egy perc.
Az utolsó tanácsa?
- Mi? - Semmi.
- Szerinte az utolsó tanácsát fogadja meg. - Mások is. Ez nem csak önre jellemző.
Tényleg?
Gondunk lesz vele?
Nem.
Nagyon sajnálom. Erről én tehetek.
Mindkettőnk hibája.
Stuart!
Ne jöjjön ide! Megyünk mi. Sérülten mászkál itt.
- Üdv! - Brad Chapman, Stuart Hayford.
- Első beosztott. - Örvendek.
- Köszönöm a szolgálatát. - Kösz.
- Brad támogatja az ünnepséget. - Akkor én köszönöm a szolgálatát.
- Elnézést. - Hogyne.
- Katie! - Megbeszélése van.
Kopp-kopp!
- Látták a beszédet? - Igen.
- Mi a fasz? - Nem semmi.
Köszönj Bradnek!
Majd hívjon!
Ki ez a Brad?
Brad Chapman. Adományozó.
Ő fizeti a partit.
- Üdv! - Nagykövet asszony!
Nem tudom, meghajoljak-e, vagy...
- Kezdjük ezzel! - Körbevezetem. Velünk jössz?
Jó lenne! De futok a külügyminisztériumba.
Vinned kéne Bradet is. Gyönyörű az épület.
A mai nap nem a legjobb. A biztonságiak ma rendkívül szigorúak.
Mert megöltek egy orosz kápót?
- Véletlenül. - Tényleg?
- Úgy véli, Oroszország megtorolja? - Jó kérdés.
Sajnos sietnie kell.
Akarsz fotókat? Te és Kate a nagy plecsni előtt?
- Mehet? - Persze.
Nagyszerű!
Brad vesz egy darabot Walesből.
- Nem nagy darab. - Nem is kicsi.
- Hol van Alysse? - Stacynél.
- A nagykövetnek azonnal indulnia kell. - Oké.
Jó reggelt!
Hol a telefonom?
Nem tudom.
Dehogynem tudja. Ő vette el.
- Elvetted a telefonját? - Nem.
Muszáj ezt a faksznit erőltetnünk?
Se tévé, se telefon,
és a számítógépe közelébe sem enged.
Lenkov halott.
Átnéztük az üzeneteit.
Ön bejött a követségünkre, és meggyőzte a külügyminisztert,
hogy várjon egy napot, mielőtt belső vizsgálatot indít.
És...
igazából
én győztem meg.
És ezt a nagykövet az ön kérésére tette.
Majd ön küldött néhány szöveges üzenetet, amiknek semmi értelme nem volt,
de valószínűleg kódolt parancsnak feleltek meg.
Kedves házigazdák voltak. De most már elmennék.
Szerintem nem akar. Gyilkolásszák az embereket.
- Őrizetbe vesz? - Biztonságban tartom.
Nem, köszönöm.
Ön adott utasítást a merényletre?
Dehogyis.
Nagykövet asszony! Mindjárt végeznek.
Hogy van? A külügyminiszter.
Feszült volt ez a délelőtt. Az oroszokkal bajlódni...
Igen.
Köszönöm a meghívást. A függetlenségnapi ünnepségre.
Természetesen. Eljön?
Ó, ki nem hagynám! Tavaly a hot dogot kék buciban tálalták.
Az összes kaja piros-fehér-kék volt.
Azt hiszem, mindenképp...
Elnézést a zavarásért.
Ugyan már!
Épp végeztünk.
Ha készen áll, itt leszek.
Köszönöm, Jonathan.
- Annyira sajnálom! - Semmi szükség rá.
Roylin kijátszott minket. Én állítottam le önt.
Fogalmaztam önnek egy szigorú megrovást.
De már nincs rá szükség.
Nicolnak annyi.
Na ne!
Minden képviselő bizalmatlansági levelet írt.
A szavazáshoz 54 kell. Ebédidőre meglesz.
Ha a miniszterelnök nem mond le, rákényszerítjük a távozásra.
Te jó ég!
Kivégzést rendelt el. Senki sem hiszi el, hogy Lenkov halála baleset volt.
Szent ég!
Ön lesz a...
Miniszterelnök lesz?
Nem.
De ki tudja? Talán igen.
- Az lesz! - Nem.
Belebegtették, de ez semmit sem jelent.
- Ki lebegtette be? - Ők.
Mindegyikük?
Gratulálok!
Ne igyunk előre a medve bőrére!
Mit szeretne? Miben segíthetünk?
Az önök nagy eseménye holnap este lesz, ugye?
Július negyedike? Igen.
Ha addig Nicol magától nem mond le, tudatnánk vele, hogy itt az ideje.
- A partimon? - Elvonulunk a kert egy csendes zugába.
Az nem az ő felségterülete, kevesebb eséllyel csap felhajtást.
Hogyne.
Van egy üvegház a teniszpálya mögött, ha bizalmas helyre vágyik.
Köszönöm.
Akkor ez önöknek is a függetlenség napja.
Gondolom, igen.
Minden bűnét leleplezi?
- A 41 tengerész meggyilkolását? - Igen. És az autóbombát.
A merénylettel kezdjük, aztán jön a többi.
Igaza van.
Türelem!
Mosolyog. Jobb lenne...
- Visszafogom magam. - Bölcs döntés.
Ön is vigyorog.
Tényleg?
Ez szörnyű.
A legtöbb vendég a biztonságiaktól a kertbe megy.
A magas rangúakat a VIP-terembe viszik.
Reméljük, a nagykövetet ott tarthatjuk, hogy mindenki találkozhasson vele.
- Ha ő kimegy, megszívjuk. - Ez a megegyezés.
- Hol van Alysse? - Stacyvel nézi a vendéglistát.
Hányan jönnek?
Úgy 2600 fő.
Ráér egy percre?
Persze. Önnél vagy nálam?
Önnél.
Nos, 2608 fő, és egyre több.
Kell nekünk a srác?
Stacy szerint igen.
Ön mit gondol?
Nem tudom.
Alysse kedveli?
Alysse mindig Stacy irodájában dolgozik.
A parti miatt?
Mert nem bírja, hogy az asztalától Ronnie asztalát látja.
Trowbridge-nek lőttek.
A pártja ellene fordul.
A merénylet itt vörös vonal.
Megbuktatják?
Holnap.
Megengedi...
Igen. Hogy a fenébe ne!
Halleluja, bassza meg!
Igen!
Te jó ég! Mindenre fény derül.
Igen. Mármint végül mindenre. Most még csak a Lenkov-ügyre.
De Lenkov egy mészáros.
Aki megöli, nem pária, hanem bosszúálló.
A 40 katonája és az amerikai külügyes megöléséért kéne megbuknia.
Kiderül majd az is.
Lépésről lépésre.
Dennison talán be is jelenti a holnapi partinkon.
Winfieldben?
Az üvegházban vagy valami félreeső helyen.
- Ezt el is mondta önnek? - Engedélyt kért, mert kurvára udvarias.
Nemet kellett volna mondani.
- Nem bonyolódunk a helyi politikába. - Nem.
- Puccs házigazdái leszünk. - Nem fogják agyonverni.
- Ez egy hivatalos, békés kormányváltás. - Annak egy kormányzati épületben a helye.
Én mindenfélét kérek Dennisontól. Ő tőlem semmit.
Ha igent mondhatunk, igent mondunk.
Ez nem ok.
Megkértem, hogy ne vizsgáltassa ki a Lenkov-merényletről szóló pletykákat.
És megtörtént a merénylet.
Tartozom neki.
Számoljon be erről Billie-nek!
Nehogy az elnököt váratlanul érje a dolog!
Beszámolnék neki a vendégünkről is.
Nehogy bárkit váratlanul érjen.
Meg Roylin nem a vendégünk.
Nincs az épületben. Ez most a CIA ügye.
Oké.
Eidra beszélt az igazgatóval. Az ő művelete. Az ő gondja.
Nem is tudom. A helyettesem halott.
Úgy érzem, az én gondom.
Asszonyom!
Á, nagykövet asszony!
- Elkezdtem nélküled. - Ez a vacsora?
- Cukrászverseny. - A partira.
- Valahogy sejtettem. - Mind almás.
Mind kicsit más. Frances felkért kóstolónak.
Önt is, asszonyom. Az ön szavazata dönt.
- Ha van ideje. Bár talán nincs. - Én az ötös felé hajlok.
- Önnek van kedvence? - Nincs.
Biztos?
A rácsos pite klasszikus.
- A hármas számú. - Igen.
- Pompás! - Ki nyert?
- Braeburnék Idaho államból. - Imádom!
Ma este iderepülnek, és reggel megsütik.
Ó. Nem szerezhetnénk be helyben?
A lényeg, hogy Idaho előtt tisztelegjünk.
Csak mert a szponzorunknak fontos a fenntarthatóság.
Igen. Brad ki fog akadni a karbonlábnyom miatt.
Idaho sem lesz boldog,
ha közöljük, hogy nyertek, de nincs szükségünk a munkájukra.
Talán a bizottság elé terjesztem.
Gondolja?
Hagyja itt a pitéket! És van egy üveg pezsgőnk a hűtőben?
Mindig van.
- Felbonthatnánk? - Különleges alkalom?
Az első randink évfordulója.
Ez annyira szép!
Jöjjön!
Mégis mikor volt az első randink?
Gőzöm sincs.
Trowbridge-nek annyi.
Ne bassz!
Az USA-ban hős lenne.
Igen. Két ország, melyeket egy közös nyelv választ szét.
- Odanézzenek! - Listányi frappáns szövegem van.
- Dobálózom velük. - Igen?
Igen.
Mi az?
Ronnie írta.
Bassza meg!
Valószínűleg Dennison lesz a miniszterelnök.
- Hűha! Erre érdemes inni. - Ugye?
Talán ő a legjobb ember,
mármint igazán tisztességes ember, akit valaha ismertem a politika világában.
Csoda, hogy a jófiú nem utolsóként fut be.
Hát ja.
Felhívtad a belügyminisztert?
Nem.
Nem ártana.
Eressz meg egy célzást a Dennisonnal való gyümölcsöző munkakapcsolatodról!
Adj egy ziccert!
- Kizárt dolog! - Miért?
Hát, te jó ég...
Hol is kezdjem?
Mert nem avatkozunk bele az itteni belügyekbe?
Mert a hatalomváltással kapcsolatos történelmünk kissé rögös?
Ez itt nem Kabul.
Pontosan.
Nem kell bratyiznom, hogy közelebb kerüljünk a tűzhöz.
Dennison kézben tartja.
Hála az égnek!
Az „egyetlen jó ember”.
Most komolyan?
Mi az?
Semmi.
El kellett volna vinned hozzá Bradet.
Meg vagy húzatva, baszki?
Van fogalmad róla, mennyit csenget ki nekünk erre a partira?
- Nem érdekel. - Háromszázezer dollárt.
- Július negyedikére? - Ennyibe fáj.
Mi lesz itt a kaja?
- Homártekercs. - Miért?
Brad maine-i.
Ő lesz a kampányod első nagy szponzora.
Légy oly kedves, és edd meg a homárt!
Milyen kampány?
Ne csináljuk már ezt!
Az alelnöki?
„Az alelnöki?”
Nem indulok.
Az egyetlen, amiben mindenki egyetért: ez a nő itt nem kampányol.
Ebben a ciklusban beosonsz...
Azért kurvulunk, hogy újraválasszanak egy állásra,
amire eleve nem akar senki?
Egy hadi kincstár felépítése évekbe telik.
Nem kéne 300 000 dolláros partit szerveznünk.
- Ez obszcén. - Igaz.
Ha jó ember lenne a férjed,
popcornt szolgálna fel, és hazazavarná a népet.
Ajánlom, hogy a weboldalon ne legyenek képek
egy homártekercset kínáló karrierista nagykövetről.
Az adófizetők nem örülnének.
- Brad fizette. - Fasza.
Kis zászlókat tűzünk beléjük, hogy „Brad fizette”.
Az lesz a zászlókon, hogy „a SunFide fizette”.
Jaj, ne már! A bizottság azért fordult hozzám,
mert tőled kurvára nem várták, hogy szerzel egy céges szponzort.
Holnap lesz egy főpróba. Félnek szólni neked,
mert azt hiszik, nem jössz el.
Kié a megtisztelő feladat?
Megtenné ön?
- Nagykövet asszony! - Köszönöm.
Köszönöm.
„Míg némán áll, nem harang a harang.
A dal nem dal, míg fel nem csendül a hang.
Szívünkben nem azért él szerelem, hogy örökké ott legyen,
míg másnak nem ajándékozzuk oda, nem szerelem a szerelem.”
Köszönjük.
JÚLIUS NEGYEDIKE
Hé, nagyon ügyes már azzal!
Igyekszem.
Az unokatesóm szerint le kell nyomni a fogantyút,
úgy nem fáj a hónalj.
Ja, így tudom.
- Bírja majd a partit? - A fűben ezek nem süllyednek el.
A végük kiszélesedő.
Mármint nem készül-e ki a végére.
Nos, 2800 embert látok vendégül egy négyórás rendezvényen.
Sok mindenen aggódom, de a mankó nincs a listán.
A tűzijáték robbanásnak hangzik.
Jobb, ha van egy terve.
- Beszélt a miniszterelnök csapatával? - Igen.
- Lemondja a dolgot? - Azt hittem, de tartja a napirendjét.
- Jó pár nyilvános szereplése volt. - Pfujolják?
Tudja, én kérdeztem. Nem volt akkora visszhang, mint vártam.
Sok képviselő bosszankodik. A közvélemény nem forrong.
Csak nem gondolják az emberek, hogy tényleg baleset volt?
Nem tudom. Fura ez.
De megkérdeztem, kell-e még testőr, és úgy tűnik, eddig minden oké.
Valaki félre akarja vonni a partin.
Oké.
Az üvegházban.
- Küldök egy csapatot. - Nem kell felhajtás. Csak szólok.
Ha üres helyet akar, csapatot kell odaküldenem.
Miért?
- Az emberek oda járnak szexelni. - A partin?
Háromezer embert itat le. Mit gondolt, mi fog történni?
Szóval mit mondjak a félrevonásról?
Mondja, hogy nézzenek körül!
Ha dugnak a paradicsompalánták alatt, máshová kéne menniük.
- Oké. - Vagy küldök egy csapatot.
Rendben.
Hogy van a vendégünk?
Jól.
És?
- Ne már! - Hasznos, ha hihetően tagad.
- Miért? - Ha elmondom, nem fog menni.
Mit mondott a merényletről?
Azt: „Miattam volt. Az én hibám. Olyan rossz ember vagyok!”
Eidra!
Azt mondta, le akar lépni.
Tényleg?
Igen.
Akkor elment?
Nem.
Miért?
Nem tarthatja itt. Nem veheti őrizetbe az akarata ellenére.
Természetesen nem.
Eidra!
Nem...
Eidra!
Üdv!
Beszélne vele?
Nem.
Volt ideje átnézni a beszédet?
Még nem.
- Van saját példánya? - Van.
A biztonság kedvéért.
Köszönöm.
Beszéltem Billie-vel. Eléggé feldobta a hír, hogy Trowbridge távozik.
Ja. Régóta esedékes.
De annak nem örült, hogy ez itt lesz.
Ez hogy került szóba?
Megemlítettem. Felelőtlenség lett volna elhallgatni.
Hogy értsem azt, hogy nem örült?
Úgy, hogy szóljon a külügyminiszternek, hogy intézze máshol!
- A Fehér Ház megtiltja? - A Fehér Ház nem ajánlja.
- Ellenzi. - Tudni akarom, nemet mond-e.
Vagy csak rosszallja. Kérdezze meg tőle!
Asszonyom!
Billie-t lehetetlenség elérni. Egy órája beszéltem vele.
Én is felhívhatom, ha így könnyebb.
Ez fontos ügy, nem?
De.
Világos választ akarok.
Felhívom újra.
Stuart Hayford.
- Mennyi időm van? - Három perc.
Jól vagy?
Nem kérdezheted ezt, akárhányszor hívlak.
Mi a helyzet?
A nagykövet szeretné tudni, megtiltod-e, hogy palotapuccs házigazdája legyen
a külügyminisztérium rezidenciáján, vagy csak rosszallod.
Mi a gond?
Azt mondja, azért, mert Dennison sose kért semmit, csak most ezt,
ezért igent vár tőled.
Oké.
Szerintem utálja Trowbridge-et,
és örül, hogy az ő házában fog történni.
És táncolhatnak Dennisonnal a Bimm-bamm, a banya halottra.
Rendben. Hadonászhatsz a mankóddal, miközben táncolnak.
Ez neked nem gond?
Nem vagyok oda érte, de túlteszem magam rajta.
- Te aggódsz miatta? - Igen.
Kérd ki Ganon véleményét!
Nem akarom Ganon elé vinni. Úgy tűnne, le akarom állítani a nőt.
Nem ez van?
Azt kérdi, határozott-e a nemed.
Hát, nem az. Hadd örüljön!
Ennyi volt?
Akkor asszem, igen.
Mert másfél perc múlva itt egy helikopter.
Ja, ennyi. Menj!
Alszol te egyáltalán?
Eleget.
- Rászoktál a fájdalomtabikra? - Nem!
Depis a hangod, Stewie.
Nem hagyhatom annyiban, mikor a PTSD kapujában vagy.
Ha baj van, tudni akarom.
Ő nem a te embered.
Ezt hogy értsem?
Nem alelnökanyag.
Mert nem akarja, vagy nem menne neki?
Mindkettő. Valószínűleg. Fegyelmezetlen és szétszórt.
Egy napot se bír ki úgy, hogy ne bámulná a külügyminisztert.
Történik ott valami?
Stuart, kavar a külügyminiszterrel?
Nem.
Akkor miért hoztad fel érvként amellett, hogy nem lehet alelnök?
Habzó szájjal várja, hogy március idusa az ő piknikjén játszódjon le.
- Sok időt tölt a pasival. - Ez a munkája.
- Tudom, de... - Aggódsz, hogy problémás a nő?
- Nagykövetként? - Kezdésképp igen.
Nem.
Ha valami történik, szólnod kell.
Semmi ilyesmi.
Ez csak...
Stewie, mi a faszt művelsz?
Kérdeztél valamit, én meg válaszoltam.
Ezt itt mind el kell tüntetni!
Mindjárt itt vannak a vendégek.
Aki nem tartozik a vendégjárműveket parkoló urak közé,
azt látni sem akarom itt.
Messzire látok, és bárhová nézek, szolgálati járműveket látok.
Pensy számolja a kézfogásokat, 250 után öblít.
- Meddig kell bent tartanom? - Tovább.
De most már fáj.
Csak jót akarunk.
Oké.
A törölközőt is adom majd. Fogja...
Szerintem boldogulok.
Remek.
Kapunyitás hétkor. Kilencig a fogadóbizottságban lesz.
- Beszéd a tűzijáték előtt. - Háromnegyed tíz.
Addig én irányítok. Utána Alysse jön.
És ön mindennel tisztában van?
Igen.
Csak mert nem volt itt mostanában.
Csak a partin dolgozott.
Én is itt leszek.
Népes a személyzet.
Nem irányíthatna végig?
Távoznom kell.
Ez egy éve tervben van. Rászervezett valamit?
A tűzijáték robbanásnak hangzik. Szeretnék távol maradni.
Kösz, emberek.
Stuart, nagyon sajnálom.
Nem gondolkodtam.
Igen. Megesik néha.
Nagykövet asszony, bocsássa meg a kérést,
de átadná a hálámat a miniszterelnöknek?
- Amiért...? - Eltette láb alól azt a szörnyű embert.
Lenkovot?
Úgy érzem, morzsányi igazságtétel ez Ronnie-ért,
a sok szegény tengerészért és persze Mr. Wylerért.
Persze.
- Jól néz ki. - Nem is nézel ide.
Nem is kell. Mindenben jól nézel ki.
A tűzijáték 9:45-kor kezdődik.
Beszéltem Francesszel.
A biztonsági szoba hangszigetelt. Ha ki akarod hagyni.
- Azt hiszed, befosok? - Megesik.
Katie...
Csak azt mondom, nem kell hallgatnod a durrogást,
mintha élveznéd.
Én meg hogy kibírom.
Stuart lelép.
Ő korábban nem élt át ilyet. Én igen.
Dennison a klikkjével
valamikor az üvegházban lesz, hogy megtegye, amit kell.
- Nos, ennek dukál a tűzijáték. - Igen.
Kikből áll a halálosztag?
Védelmi miniszter.
Pénzügyminiszter. Frakcióvezető.
Kline?
- Ő a frakcióvezető? - Aha.
Oké.
Szerintem ő nem lesz benne a klikkben.
- Miért nem? - Mert végül nem jön el.
Te kezeled a meghívási visszajelzéseket?
A vendéglistát nézem.
Neked kéne átnézned, de levágtam, hogy nem fogod, hát nézem én.
Kline, vessző, Steven, frakcióvezető, Konzervatív Párt.
Elfogadta, majd ma reggel kilenckor lemondta.
Ez nem jó jel az egyetlen jó emberednek.
Miért?
Az utolsó percben mondta le.
Lehet, hogy betojt.
Vagy 60 főről tud, aki hátat fordítana.
Kline, vessző, Steven nélkül is boldogul.
Terjed egy karikatúra a közösségi médiában,
amin Trowbridge Szent Györgyként ledöfi a sárkányt.
Lenkov a sárkány?
Hashtag „ne töröljük el a bátorságot”.
Szólj Dennisonnak a frakcióvezetőről! Lehet, hogy nem tudja.
Kínosan érintheti.
Ebből kimaradok.
Vagy épp ellenkezőleg. Csak benned bízhat, igaz?
Stuart végig bent akar tartani. A VIP-teremben.
Ez korrektnek tűnik.
Te sose tetted ezt.
- A partikon mindenhol ott voltál. - És te ekéztél ezért.
Befejezhetnénk ezt?
- Mit is? - Mindennek az ellenkezőjét mondod.
Azt mondom, amit gondolok.
Oké.
Majd jövök!
Mindjárt visszajövök.
- Pensy! - Ó, helló!
Anu Kapoor a külügyminisztériumból.
- Örülök, hogy látom. - Én mindig örülök, ha látom.
- Carl Meeser. - Miért ne?
- Meglőtték a térdét, a felesége meghalt. - Ne már!
- Nyolcmilliárd dollárja ül tétlenül. - Sosem menne bele.
És ilyesmit viselt? Bagdadban?
Nem. Egyáltalán nem. Ott túl meleg van júliusban.
Ott ezt a partit februárban rendeztük, egy nagyon nem ilyen helyiségben.
- Számít a megtorlásra? - A ruszkiknál sosem tudni.
Lelőnek egy brit gépet, vagy úgy tesznek, mintha nem ismernék Lenkovot.
Szerintem ez a „ha nincs hír, az jó hír” kategória.
Szeretjük a brit almát, de ez igazi megtiszteltetés Idaho számára.
- És a nottinghamshire-i Bramley? - Még nem kóstoltam.
Fanyar, kemény, pitéhez tökéletes.
Majd utánanézek.
- Knobby Russet? - Nem ismerős.
Brightoni munkáspárti képviselő.
A ma reggeli beszédében kritizálta a miniszterelnököt
a merénylet miatt.
A felesége betelefonált, hogy a választói tojással dobálják a házát.
- Munkáspárti szavazók? - Azok.
Ez olyan, mint Bin Laden megölése. Nem mutogathatsz ujjal a fickóra,
aki elkapta. Seggfejnek tűnsz.
Ja, otthon. Itt más a helyzet.
A fickó lesifotót akar róluk. Ne hagyjuk pihenni?
- Persze. - Oké.
Ezt értem, de Warren aggódik, ahogy én is.
- Ha nincs elég támogató, ez öngyilkosság. - Csak figyelmeztetjük.
Talán magától is beadja a derekát.
Talán.
Szóljon, ha így van!
Sajnálom, Austin.
- Üdv! Kóstolta már a homárt? - Nem.
Ez baljósnak tűnt.
Kiszállt.
Szerinte bomlasztó az akció.
- A frakcióvezető nem jön el. Mondta? - Külügyminiszter úr, ismeri Mr. Chapmant?
- Üdvözlöm! - Örvendek!
Miniszterelnök úr!
A nagykövet már jön, hogy üdvözölje.
Kicsit késik, nem?
- Fenntarthatósági probléma. - Tessék?
- A fenntarthatósági ügynök szökésben van. - Nem tudom, miről beszél.
Melltartópánt. Bal oldal.
A francba!
Á, hát ott van!
- Üdvözlöm! - „A pokol üres. Itt van minden ördög!”
Sokan vagyunk. Köszönöm, hogy eljött.
Tudom, hogy elég sok a dolga.
- Ideális. Van mit ünnepelnem. - Igen?
Egy ennél is jobb buliba is meghívtak, ha el tud képzelni ilyet.
Nagyszerű!
Valóban.
Skócia.
Az első miniszter most hívott meg valami... valamire.
Elaludtam, miközben mondta, de nem a legnagyobb rajongóm.
Szóval meghatódtam tőle.
Kissé húzós volt mostanában.
Egész Whitehall nekem esett Lenkov kivégzése miatt.
- Talán most fordul a kocka. - Nos... ezt örömmel hallom.
- Eljönne velem? - Skóciába?
Szép hely. Ha eltekint a téli depressziótól
és az alkoholizmustól.
Mi a válasza?
Most kell igent mondania.
- Hogyne. - Csodás!
Á, Hal Wyler! Elrabolom a feleségét Skóciába.
Jöjjön velünk, hogy szemmel tarthasson!
- Edinburgh? - Inveraray. Argyll hercegeinek otthona.
Uram, egy pillanatra!
Sarokba szorított. Majd valahogy kimentem magam.
A skót első miniszter Nicol Trowbridge kegyeit keresi.
Kész őrület!
Az összeesküvőtársaim kifelé szállingóznak.
Nicol meg győzelmi köröket ró.
És ön a nyitószáma. Ön és Hal, a sebesült túlélő.
- Kihasználja önt. - Menjünk halkabb helyre?
- Miért? - Hogy halkabban beszéljünk.
Miért nem vár pár napig?
Várjon, amíg lesz bizonyíték! És minden támogatója visszatér.
Nem fognak. És nem is kell. Mert majd megoldom egyedül.
Ez nem jó ötlet.
Ha szétkürtölöm, hogy Nicol csapást rendelt el
a saját anyahajójára, a sajtó utánanéz, és megtalálják a bizonyítékot.
- A karrierjének annyi. - Megéri.
- Valójában nem. - Mindig is csak ennyi befolyásom volt.
Őt nem lehet irányítani.
Csak azt dönthetem el,
mikor ugrok a mélybe, remélve, hogy lesz valami hatása.
Dennison lemond.
- Hogy szétkürtölhesse ezt az egészet. - Mi a fasz?
Lenkov megöletése miatt Trowbridge a nép hőse.
- Skócia is a seggét nyalja. - Ó, ezért megyünk?
Kivégeztette az egyetlen tanúnkat.
És ő az új messiás.
Akkor mi kik vagyunk, a kísérete?
A kellékei. A kibaszott groupie-jai.
Jaj, ne! Kate, ne feledd, hogy van egy nyilvános imidzsed!
Mi? Megmondod neki, hogy nem megyünk?
Mondd, hogy alelnök leszek, és rossz reklámot csinál nekem!
Nagyon szar reklámot.
- Frances szerint Hal mond beszédet. - Mi?
- Csak bemutatlak. Ha lefagysz, segítek. - Megoldom.
- A házastárs mond köszöntőt. - Megoldom!
- Hol van? - Mi?
A beszéd.
Kösz.
Helló! Üdvözlök mindenkit!
Üdv az új kéglinkben!
Azt hiszem, meg tudnám szokni.
Imádunk!
Oké, csendet kérek! Csendesebben!
Miles, Erica, látlak ám titeket. Csendet!
Köszönöm mindenkinek, hogy eljött.
Szeretném megköszönni Brad Chapmannek és a SunFide-nak
a királyi lakomát.
Tudom, hogy nem én vagyok itt a fő attrakció.
Azt hiszem, mindenki tudja már egy ideje.
De egyszerűen mérhetetlenül büszke vagyok,
hogy Katherine Wyler nagykövet hivatalos kísérőjeként jelenhetek meg itt.
- Jól vagy? - Nagyon hülye beszédet kaptam.
Boldog július negyedikét!
Micsoda este!
Demokrácia ez a javából.
Két nagy nemzet ünnepli itt a tűzben kovácsolt szövetségét.
Az elválás nem volt könnyű 250 évvel ezelőtt.
Hallel hálásak vagyunk, és őszintén szólva kicsit meglepődtünk,
hogy visszahívtak minket.
John Adams volt az első az én posztomon.
Ő mondta, hogy e napról a mindenható Isten iránti
ünnepélyes odaadással kell megemlékeznünk.
Nem kevés teendőnk van.
Nem vagyok biztos benne,
hogy minden, amit itt ma láttam, a mindenható Isten iránti odaadás jele.
Valami iránti odaadás jeleit láttam, de nem tudom, mi ez a valami.
Ez a beszéd, kislány!
Brian! Felhívná Lucast?
Kérem, hozza Mr. Hayford kocsiját! Azonnal jön.
Elnézést! Az ő kocsija jön előbb? Én negyedórája várok.
Jaj, elnézést kérek!
Én kérek elnézést. Négy másik emberért jöttek előbb.
Biztos fontosabbak, de én csak szeretnék eltűnni az útból.
Brian, hívhatod előbb az övét.
Mindjárt jön, hölgyem.
Csak mondja, aztán úgyis valaki más kocsija jön.
Mr. Hayford?
Hihetetlen.
Itt dolgozom. Elsőbbségi parkolóhely.
Azt látom!
Jön a nő kocsija?
Úgy tűnik, eltűnt a slusszkulcs.
- Komolyan? - Biztosan azonnal meglesz.
Már jön a kocsija, de megvárom, amíg ide nem ér.
Igazán nem szükséges.
De. A főnökük vagyok. Ha elsuvasztják a kocsiját,
nekem kell újat vennem.
Dehogy kell.
Valószínűleg nem,
de azért várhatok öt percet. Hogy lássam, tényleg ideér-e.
- Munkatársa egy Henry nevű fickó? - Milyen Henry?
Henry Brody.
- A követségen dolgozik? - Igen.
És Henry Brody is, állítólag.
Vagy 800 ember dolgozik ott.
- Tutira hazudik. - Miért?
Mert kérdeztem, milyen a melója, és csak kussolt.
- Gyanús. - Nem feltétlenül kamuzik.
Erről a melóról néha nehéz beszélni.
Vagy nős biztosítási ügynök, aki felszedne valakit a tengerentúlon.
Brian, hol van a kocsija?
Azon vagyok.
- Eltűnt a kulcsa. - Mi?
Szálljon be, elvisszük.
- Reggel visszajöhet. - Nem, köszönöm.
Ez nem gyanús biznisz. Én vezetem a boltot. Szálljon be!
Nem kocsikázom idegen pasikkal, akik kiabálnak velem.
- Nem kiabálok. - Tuti?
Mennem kell.
Majd hívok egy kurva Ubert.
Félek a tűzijátéktól.
Sosem hallottam még ilyen szomorú dolgot.
Megtenne egy szívességet?
Oké. Beszállok a kocsiba.
- Jól vagy? - Igen.
- Bemehetünk. - Nem.
Érzed a bordáimat?
Aha.
Lélegezz velem, lassan!
Be.
Ki.
Ne azt nézd! Nézz rám!
Be.
Ki.
Be.
Ki.
Oké. Jól vagyok.
- Nincs baj. - Nincs.
Nincs semmi baj.
A feliratot fordította: Büki Gabriella